ANMELDELSE FRA. 7. januar 2014:
Ny oplevelse med PostDanmark -skriver jeg ind her øverst - da det tilsyneladende ikke er muligt at lave en ny, separat, anmeldelse.

Jeg skrev til PostDanmark i går mandag:
"Jeg checker tilfældigt, om pakke nr. 08285475260DK er omdelt til XX i Nørresundby (en pakke jeg har afsendt).
Jeg købte i XX Postbutik en pakkelabel til 100 kr i lørdags, med omdeling (har kvittering herpå; har også bonnr. 607176027-1-4008273)
Til min store overraskelse ser jeg på Track & Trace, at pakken blot er lagt til afhentning, dvs. er håndteret uden omdeling (værdi 80 kr), se nedenfor.
Dette er fuldstændig uhørt og uacceptabelt, og jeg meget fortørnet over dette. Jeg skal derfor anvise jer til at tilbagebetale mig differencen på 20 kr. Jeg forventer en meget hurtig reaktion fra PostDanmark."

Jeg håber de ansvarlige i PostDanmark ser Trustpilot. Dette er sikkert ikke et enestående tilfælde.
Jeg orienterede i går modtageren om sagen samtidig med PostDanmark, og modtageren har i morges været på posthuset og hentet varen (hun anede jo ikke den lå på posthuset). 20 kr er ikke en bondegård, men 1) PostDanmark tager sig godt betalt i forvejen og 2) PostDanmark laver så mange fejl og selvbestaltede regler med pakker (ift forretningsbetingelserne), at jeg fandt det nødvendigt at gøre opmærksom på denne sag. Forhåbentlig sker der forbedring på området.

5. januar 2014	 17:03	 Ankommet til 704 Københavns Pakkecenter
6. januar 2014	 00:14	 Ankommet til 705 Taulov Pakkecenter
6. januar 2014	 06:18	 Pakke uden omdeling 9401 Nr. Uttrup Torv Postbutik
6. januar 2014	 08:08	 Ankommet til postfilial 9401 Nr. Uttrup Torv Postbutik


ANMELDELSE FRA AUGUST 2011:
PostDanmark sender ens pakker til Døgnposten, selvom man ikke har meldt sig til Døgnposten (man kan have flere årsager til ikke at have medlt sig hertil). Pakkepostbudet oplyser, at pakkepostbudene har fået ordre på at fylde Døgnposten op, inden de resterende pakker sendes til det posthus, pakkerne i virkeligheden burde have været afleveret på. Det er mangel på respekt.
Undlad at nedlægge posthuse, hvis der så ikke er plads til pakkerne i postbutikkerne. Internethandelen er stigende, og det har den været i flere år, så det burde kunne være forudset, at pakker ville fylde mere hos PostDanmark.

I øvrigt har det taget 1 uge før 2 stk. postafhentningssedler lå i min postkasse, fra pakkerne var forsøgt afleveret hos mig. Pakkepostbudet oplyser, at han afleverer sedlerne til brev-postbudet, så internt i PostDanmark er der også problemer.
Det er ringe, og når man så skal have omadresseret pakkerne til sin postbutik, tager det 2 hverdage mere.
Det gør det så heller ikke bedre, at PostDanmarks telefonsystem er i udu, så man ikke kan stilles om til en pakkepost-medarbejder, når man ringer (3 forsøg med lange ventetider) for at få omadresseret sine pakker.
I ventetiden ved de 3 telefonforsøg reklamerede en automatisk besked gentagne gange for at man kunne tilmelde sig Døgnposten ... kunne, ikke skulle, så jeg går ud fra at det stadig er et tilbud og noget man som kunde selv bestemmer).

De firmaer, der betaler PostDanmark for at aflevere pakker til os kunder, tror jeg er meget utilfredse med, at PostDanmark sløser med opgaven og gør deres kunder utilfredse.

Et stykke tid har brevposten sløset med afleveringer generelt, så vi naboer får hinandens (personlige) post, fx breve med Dankort kode o.l.

Ja, så fik jeg søreme det hele ud - efter talrige dårlige oplevelser med PostDanmark! Måske skulle man klage til højeste sted.......